सुष्मिता सेन ने कथक डांस के लिए यूं बहाया पसीना, Video इंटरनेट पर हो रहा वायरल  
सुष्मिता सेन ने शेयर किया वीडियो
कथक डांस की यूं कर रहीं प्रैक्टिस
डांस टीचर को बताया मां जैसा
पूर्व मिस यूनिवर्स और बॉलीवुड एक्ट्रेस सुष्मिता सेन (Sushmita Sen) भले ही फिल्मों से दूर हैं, लेकिन सोशल मीडिया पर उनकी मौजूदगी हर जगह दिख रही है. पिछले कई महीनों से वह अपने बॉयफ्रेंड को लेकर काफी चर्चित रहीं. अब वह अपने पैशन के लिए काफी उत्सुक दिख रही हैं. सुष्मिता सेन (Sushmita Sen) ने अपने ऑफिशियल इंस्टाग्राम अकाउंट के टाइमलाइन पर तीन वीडियो एक साथ शेयर किए हैं. इस वीडियो में कथक डांस ट्यूटर प्रीतम शिखारे से सुष्मिता सेन (Sushmita Sen) ट्रेनिंग लेती हुई दिख रही हैं. सुष्मिता सेन (Sushmita Sen) कथक सीखने के लिए लगातार पसीना बहाती हुई दिख रही हैं. उन्होंने इमोशनल होकर प्रीतम को लेकर एक मैसेज भी लिखा है. प्रीतम को सुष्मिता ने ट्यूटर के अलावा अपनी मां भी बतलाई.
 
A post shared by Sushmita Sen (@sushmitasen47) on Jan 8, 2019 at 11:36am PST
सुष्मिता सेन (Sushmita Sen) ने अपने अकाउंट पर लिखा, ''एक साधारण गिनती जो खुशियां, जागरुकता, बैलेंस, रिदीम और ग्रेस को बढ़ा सकती है. प्रीतम शिखारे जैसी खूबसूरत महिला जो मेरे लिए मां और गुरू दोनों हैं. हमेशा मुझे मूल बातों की ओर ले जाती हैं, वह एक ऐसी स्रोत हैं, जो शुद्ध और दैवीय रूप के समान हैं. एक ऐसी जगह जहां मैं घूमती हूं और हंसता भी हूं. इतना ही नहीं 12345 के आवाज पर झूम कर नाचती हूं. प्रीतम मां मैं आपसे बहुत प्यार करती हूं. अपनी सकारात्मक ऊर्जा फैलाती रहें, दुनिया को इसकी आवश्यकता है.'' फिलहाल सुष्मिता हमेशा से पैशनेट रही हैं. कथक डांस के लिए वह जी-जान से मेहनत कर रही हैं.
बता दें, सुष्मिता सेन (Sushmita Sen) का इन दिनों अंदाज ही निराला है. बॉलीवुड एक्ट्रेस सुष्मिता सेन ने सोशल मीडिया पर अपने फिटनेस रूटीन से तहलका मचा रखा है. सुष्मिता सेन सोशल मीडिया पर खूब एक्टिव हैं, और बॉयफ्रेंड रोहमन शॉल (Rohman Shawl) के साथ जमकर अपने वीडियो पोस्ट कर रही हैं. कुछ दिन पहले सुष्मिता सेन ने एक वीडियो पोस्ट किया था, जिसमें रोहमन शॉल उनकी फैमिली के साथ नजर आ रहे थे, फिर राजामौलि के बेटे की शादी में सुष्मिता सेन (Sushmita Sen)-रोहमन शॉल (Rohman Shawl) बहुत ही रोमांटिक अंदाज में दिखे.